**LISTA KANDIDATA**

Dana 27.05.2024 godine na web sajtu Zavoda za zapošljavanje Crne Gore objavljen je Javni poziv nevladinim organizacijama za predlaganje kandidata za člana u Savjet Fonda za profesionalnu rehabilitaciju i zapošljavanje lica sa invaliditetom broj 07-117/24-2813 od 27.05.2024. godine.

U skladu sa članom 6 Uputstva o postupku izbora predstavnika nevladinih organizacija za članove radnog tijela Zavoda za zapošljavanje Crne Gore (Bilten Zavoda, br. 44) objavljujemo listu kandidata koji su predloženi od strane nevladinih organizacija za člana u Savjet Fonda za profesionalnu rehabilitaciju i zapošljavanje lica sa invaliditetom za period 2024/2028. godina.

Na javni poziv nevladinim organizacijama za izbor člana u Savjet Fonda za profesionalnu rehabilitaciju i zapošljavanje lica sa invaliditetom pristiglo je 45 predloga za četiri kandidata, i to:

1. **Goran Macanović**, diplomirani pravnik iz Nikšića;
2. **Hajrović Milorad**, diplomirani pravnik iz Podgorice;
3. **Korać Mirela**,stepen specijaliste- menadžment ljudskih resursa iz Podgorice
4. **Zeković Drago,** mašinski inženjer, iz Bijelog Polja;

**Goran Macanović**, diplomirani pravnik

Nevladine organizacije koje su predložile kandidata ***Gorana Macanovića*** su:

1. NVU Udruženje paraplegičara Cetinje;
2. Organizacija slijepih za Nikšić, Šavnik i Plužine – Nikšić;
3. NVO »Nova šansa u Novom« - Herceg Novi;
4. Organizacija slijepih za Berane, Andrijevicu, Plav i Rožaje – Berane;
5. Udruženje mladih sa hendikepom Crne Gore – Podgorica;
6. Savez slijepih Crne Gore – Podgorica
7. Aktivni centar – organizacija osoba sa invaliditetom – Cetinje
8. Organizacija slijepih za Bar i Ulcinj - Bar
9. NVO »Udruženje za podršku osobama sa invaliditetom« - Bijelo Polje;
10. NVO »Mozaik« Nikšić;
11. NVO Organizacija slijepih za Podgoricu, Danilovgrad i Kolašin – Podgorica;
12. NVO Organizacija slijepih za Pljevlja i Žabljak – Pljevlja;
13. NVO Organizacija slijepih za Kotor, Herceg Novi, Budvu i Tivat – Kotor;
14. Savez udruženja paraplegičara Crne Gore – Podgorica;
15. NVO Organizacija slijepih za Bijelo Polje i Mojkovac – Bijelo Polje;
16. NVO »Udruženje OSI Malesije« Tuzi;
17. Udruženje paraplegičara Podgorica - Podgorica

**Hajrović Milorad,** diplomirani pravnik

Nevladine organizacije koje su predložile kandidata ***Hajrović Milorada*** *su*:

1. NVO »Carpe diem« – Podgorica;
2. NVO » Ekvivalent« – Podgorica;
3. NVU »Inicijativa mladih sa invaliditetom (i mi Boke) – Kotor;
4. NVO Kulturni centar »Homer« – Podgorica;
5. NVO Opštinsko udruženje multipleskleroze Bijelo Polje – Bijelo Polje;
6. NVU Udruženje lica sa tjelesnim invaliditetom Crne Gore –ULTICG- Cetinje;
7. Udruženje roditelja djece i omladine sa smetnjama u razvoju »Staze« - Podgorica;
8. NVO »Natura« – Kolašin;
9. NVU »Zinak« Podgorica;

**Korać Mirela, stepen specijaliste- menadžment ljudskih resursa**

Nevladine organizacije koje su predložile kandidatkinju ***Korać Mirelu*** *su*:

1. Udruženje roditelja djece sa teškoćama u razvoju – Podgorica;
2. NVO Savez udruženja roditelja djece sa teškoćama u razvoju »Naša inicijativa« - Podgorica;
3. NVU Udružnje za razvoj pčelarstva, voćarstva, povrtlarstva i stočarstva Vunov lom – Berane;
4. NVO Zrak sunca Herceg Novi;
5. NVO Udruženje za podršku djeci sa teškoćama u razvoju i njihovim porodicama Crne Gore- Podgorica;
6. NVO Klaster pčelara OSI na sjeveru Crne Gore – Berane;
7. NVO Udruženje roditelja, djece i omladine sa posebnim potrebama Crne Gore »Rastmo zajedno« Danilovgrad ;
8. NVO Udruženje roditelja djece i omladine sa teškoćama u razvoju »Razvitak« Cetinje;
9. NVO Udruženje roditelja djece i omladine sa teškoćama u razvoju Mojkovac;
10. NVO »Osmjeh« Bar;
11. NVO »Olakšajmo život djeci sa posebnim potrebama« - Rožaje;
12. NVO »Udruženje mještana i prijatelja sela Vuča – Berane«;
13. Udruženje roditelja djece sa posebnim potrebama »Ljepša budućnost« Berane;
14. NVO Udruženje roditelja djece i omladine sa teškoćama u razvoju » Zvijezda« Kolašin
15. NVO »Đakomo adriatic« Bijelo Polje;
16. NVO »Udruženje roditelja djece sa posebnim potrebama« Bar*;*

**Zeković Drago, mašinski inženjer**

Nevladine organizacije koje su predložile kandidata ***Zeković Draga*** *su*:

1. NVO Udruženje za zaštitu prava radnika i nezaposlenih lica - Bijelo Polje;
2. NVO Udruženje za razvoj demokratije i građanskog društva – Bijelo Polje;
3. NVO Demokratski progres – Bijelo Polje

Javnim pozivom je propisano da Nevladina organizacija može da predloži kandidata, ako:

* je upisana u registar nevladinih organizacija prije objavljivanja javnog poziva;
* u aktu o osnivanju i statutu ima utvrđene djelatnosti i ciljeve u oblastima profesionalne rehabilitacije i zapošljavanja lica sa invaliditetom;
* je u prethodnoj godini realizovala najmanje jedan projekat ili aktivnost u vezi sa profesionalnom rehabilitacijom i zapošljavanjem lica sa invaliditetom;
* je predala poreskom organu prijavu za prethodnu fiskalnu godinu (bilans stanja i bilans uspjeha );
* više od polovine članova organa upravljanja nevladine organizacije nijesu članovi političkih partija, javni funkcioneri, rukovodeća lica ili državni službenici, odnosno namještenici.

Kandidat nevladine organizacije može biti lice koje:

* je crnogorski državljanin, sa prebivalištem u Crnoj Gori;
* posjeduje iskustvo u vezi sa zadatkom Savjeta Fonda;
* nije član organa političke partije, javni funkcioner, državni službenik, odnosno namještenik.

Nevladina organizacija, uz predlog kandidata, dostavlja:

* kopiju rješenja o upisu u registar nevladinih organizacija;
* kopije akta o osnivanju i statuta;
* pregled realizovanih projekata i aktivnosti u prethodnoj godini u vezi sa profesionalnom rehabilitacijom i zapošljavanjem lica sa invaliditetom;
* kopiju potvrde o podnesenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Nevladina organizacija dostavlja i:

* fotokopiju lične karte ili drugog dokumenta na osnovu kojeg se utvrđuje identitet kandidata za člana Savjeta Fonda;
* biografiju kandidata, sa podacima o iskustvu u programima profesionalne rehabilitacije i zapošljavanja lica sa invaliditetom;
* izjavu kandidata da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu kandidata da prihvata kandidaturu za člana Savjeta Fonda.

Na osnovu uvida u dostavljenu dokumentaciju, Komisija je konstatovala sledeće:

**Devet** nevladinih organizacija koje su predložile ***Gorana Macanovića*** za člana u Savjet Fonda ***ne*** ***ispunjavaju*** uslove javnog poziva, i to:

1. NVO »Udruženje za podršku osobama sa invaliditetom« - Bijelo Polje – **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu; dostavljeno je uvjerenje o izmirenim porezima i doprinosima broj 15/03-2-301/24 od 17. januara 2024 godine u kome je navedeno da se potvrda izdaje u svrhu regulisanja učešća na konkursu kod ZZZCG te se u druge svrhe ne može upotrijebiti* ;
2. NVO »Mozaik« Nikšić - **ne ispunjava** uslove za predlaganje kandidata - *u odluci o osnivanju nisu* *utvrđene djelatnosti i ciljevi u oblastima profesionalne rehabilitacije i zapošljavanja lica sa invaliditetom i nije dostavljena kopija potvrde o podnesenoj poreskoj prijavi za prethodnu godinu, dostavljeno je uvjerenje o izmirenim porezima i doprinosima broj 15/01-9-2132/2-24 od 09. maja 2024 godine u kome je navedeno da se potvrda izdaje u svrhu ostvarivanja prava na subvencije zarade za zapošljavanje lica sa invaliditetom te se u druge svrhe ne može upotrijebiti;*
3. NVO Organizacija slijepih za Podgoricu, Danilovgrad i Kolašin – Podgorica - **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljeno je uvjerenje o podnijetim finansijskim iskazima broj 15/01-2-10157/2 od 29 aprila 2024 godine u kojem je navedeno da uvjerenje služi kao dokaz za Ministarstvo ljudskih i manjinskih prava te se u druge svrhe ne može upotrijebiti*;
4. NVO Organizacija slijepih za Pljevlja i Žabljak – Pljevlja - **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljeno je uvjerenje o podnijetim finansijskim iskazima broj 15/03-5-561/24/1 od 02. aprila 2024 godine u kojem je navedeno da je finansijski izkaz za 2023 godinu podnijet elektronskim putem, i da se uvjerenje izdaje radi apliciranja sa projektom » Unapređenje statusa i finansiranje organizacija OSI« kod Ministarstva za ljudska i manjinska prava te se u druge svrhe ne može upotrijebiti* );
5. NVO Organizacija slijepih za Kotor, Herceg Novi, Budvu i Tivat – Kotor - **ne** **ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu*;
6. Savez udruženja paraplegičara Crne Gore – Podgorica; **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljena prijava poreza na dobit za 2023. godinu*- *dostavljeni su iskazi – bilans stanja i bilans uspjeha*;
7. NVO Organizacija slijepih za Bijelo Polje i Mojkovac – Bijelo Polje - **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljeni su iskazi – bilans stanja i bilans uspjeha*;
8. NVO »Udruženje OSI Malesije« Tuzi **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljeni su iskazi – bilans stanja i bilans uspjeha*;
9. Udruženje paraplegičara Podgorica – Pogdorica **ne ispunjava** uslove za predlaganje kandidata - *nije dostavljena kopija potvrde o podnesenoj poreskoj prijavi za prethodnu godinu, dostavljeni su iskazi – bilans stanja i bilans uspjeha*;

**Tri**  nevladine organizacije koja su predložile ***Hajrović Milorada*** za člana u Savjet Fonda ***ne*** ***ispunjavaju*** uslove javnog poziva, i to:

1. NVO »Zinak« Podgorica - **ne ispunjava** uslove za predlaganje kandidata – *iz pregleda aktivnosti koje je dostavila NVO utvrđeno je da nijesu realizovani projekti i aktivnosti u prethodnoj godini u vezi sa profesionalnom rehabilitacijom i zapošljavanjem lica sa invaliditetom i nije dostavljena odluka o osnivanju ;*
2. NVO »Natura« Kolašin - **ne ispunjava** uslove za predlaganje kandidata – *u odluci o osnivanju nisu* *utvrđene djelatnosti i ciljevi u oblastima profesionalne rehabilitacije i zapošljavanja lica sa invaliditetom ;*
3. Udruženje roditelje djece i omladine sa smetnjama u razvoju »Staze« - Podgorica **ne ispunjava** uslove za predlaganje kandidata – *u odluci o osnivanju nisu* *utvrđene djelatnosti i ciljevi u oblastima profesionalne rehabilitacije i zapošljavanja lica sa invaliditetom ;*

**Dvije**  nevladine organizacije koja su predložile ***Korać Mirelu*** za člana u Savjetu Fonda ne ***ispunjavaju*** uslove javnog poziva, i to:

1. NVO »Đakomo adriatic« Bijelo Polje - **ne ispunjava** uslove za predlaganje kandidata – *nije dostavljena kopija potvrde o podnesenoj poreskoj prijavi za prethodnu godinu, dostavljeni su iskazi bilans stanja i uspjeha;*
2. NVO »Udruženje roditelja djece sa posebnim potrebama« Bar **ne ispunjava** uslove za predlaganje kandidata – *nije dostavljena kopija potvrde o podnesenoj poreskoj prijavi za prethodnu godinu, dostavljeni su iskazi bilans stanja i uspjeha;*

**Jedna** nevladina organizacija koja je predložila ***Zeković Draga*** za člana u Savjet Fonda ne ***ispunjava*** uslove javnog poziva, i to:

* NVO »Demokratski progres« Bijelo Polje - **ne ispunjava** uslove za predlaganje kandidata – *iz pregleda aktivnosti koje je dostavila NVO utvrđeno je da nijesu realizovani projekti i aktivnosti u prethodnoj godini u vezi sa profesionalnom rehabilitacijom i zapošljavanjem lica sa invaliditetom;*

Takođe, Komisija je konstatovala da:

* **Osam** nevladinih organizacija koje su predložile ***Gorana Macanovića*** za člana u Savjet Fonda ***ispunjavaju*** uslove javnog poziva;
* **Šest** nevladinih organizacija koje su predložile ***Hajrović Milorada*** za člana u Savjetu Fonda ***ispunjavaju*** uslove javnog poziva;
* **Četrnaest** nevladinih organizacija koje su predložile ***Korać Mirelu*** za člana u Savjet Fonda ***ispunjavaju*** uslove javnog poziva;
* **Dvije** nevladine organizacije koje su predložile ***Zeković Draga*** za člana u Savjet Fonda ***ispunjavaju*** uslove javnog poziva.

***Komisija za izbor kandidata za članove Savjeta Fonda za profesionalnu rehabilitaciju i zapošljavanje lica sa invaliditetom.***